## Általános Szerződési Feltételek 2. sz. melléklete

# BURSA HUNGARICAFELSŐOKTATÁSI ÖNKORMÁNYZATI ÖSZTÖNDÍJPÁLYÁZAT

**2017**

LEBONYOLÍTÁSI ÜTEMTERVE

|  |  |
| --- | --- |
| **HATÁRIDŐ** | **TEVÉKENYSÉG** |
| **I. szakasz: A PÁLYÁZAT KIÍRÁSÁTÓL A VÉGLEGES TÁMOGATÁSI LISTÁK ELKÉSZÍTÉSÉIG** |
| *2016. október 3.*  | A csatlakozni kívánó települési önkormányzat rögzíti csatlakozási szándékát a Támogatáskezelő által üzemeltetett elektronikus pályázatkezelő rendszerben (EPER-Bursa rendszer), és az onnan kinyomtatott Csatlakozási nyilatkozatot (1. sz. melléklet) egy eredeti példányban, aláírva (polgármester vagy jegyző aláírásával) és lepecsételve visszajuttatja a Támogatáskezelő részére, s így a Bursa Hungarica Felsőoktatási Önkormányzati Ösztöndíjpályázat 2017. évi fordulójának résztvevőjévé válik. |
| *2016. október 4.* | A csatlakozott települési önkormányzat kiírja a pályázatokat ("A" és "B" típus együttesen). |
| *2016. október 7.* | A www.emet.gov.hu internetes oldal „Bursa Hungarica” oldalán a „Csatlakozott települések” menüpont alatt megtekinthető a 2017. évi pályázati fordulóhoz csatlakozott települések listája. |
| *2016. október 10.*  | Az indokolt méltányossági csatlakozási kérelmek beérkezése a Támogatáskezelőhöz. |
| *2016. október 17.*  | Az oktatásért felelős államtitkár dönt a csatlakozás utólagos elfogadásáról szóló méltányossági kérelmekről, és döntéséről haladéktalanul tájékoztatja a Támogatáskezelőt. |
| *2016. október 19.* | A Támogatáskezelő elektronikusan értesíti az érintett önkormányzatokat az oktatásért felelős államtitkár döntéséről. |
| *2016. november 15.* | A pályázatok benyújtásának határideje. |
| *2016. november 21.* | A megyei önkormányzat visszajuttatja a Minisztérium és a megyei önkormányzat között kötendő 2017. évi Megállapodás öt egymással szó szerint megegyező, aláírt és lepecsételt példányát a Támogatáskezelő részére. |
| *2016. december 15.* | A települési önkormányzat az EPER-Bursa rendszerben érkezteti, ellenőrzi, elbírálja a beérkezett pályázatokat, és bírálati döntését a rendszerben rögzíti.  |
| *2016. december 16.*  | A települési önkormányzat a **támogatott** és a **nem támogatott**, valamint a **bírálatból formai okból kizárt** pályázók eredeti döntési listáit a kötelező mellékletekkel együtt eljuttatja a **Támogatáskezelő részére.** |
| *2016. december 20.* | A települési önkormányzat a polgármesteri hivatal hirdetőtábláján és a helyben szokásos módon nyilvánosságra hozza a Bursa Hungarica Felsőoktatási Önkormányzati Ösztöndíjpályázat keretében általa nyújtott támogatások összesített adatait, és az EPER-Bursa rendszeren keresztül elektronikusan vagy postai úton, írásban értesíti a pályázókat döntéséről, valamint döntésének indoklásáról. |
| *2017. január 28.* | A Támogatáskezelő értesíti a nem támogatott pályázókat. |
| *2017. január 31.* | Amegyei önkormányzat meghozza és rögzíti döntését az EPER-Bursa rendszerben, továbbá erre az időpontra az általa támogatottak döntési listáját eljuttatja a Támogatáskezelőhöz. |
| *2017. március 17.* | A Támogatáskezelő értesíti az EPER-Bursa rendszeren keresztül az "A" és "B" típusú támogatásban részesített pályázókat a Bursa ösztöndíj teljes havi összegéről és az ösztöndíj-folyósítás módjáról. |
| *2017. március 17.*  | A Támogatáskezelő az EPER-Bursa rendszer önkormányzati felületén keresztül értesíti a települési és megyei önkormányzatokat az általuk támogatásban részesített pályázók Bursa ösztöndíjának teljes havi összegéről. |

|  |
| --- |
| II. szakasz: PÉNZMOZGÁS, A JOGOSULTSÁG ELLENŐRZÉSE A FOLYÓSÍTÁST MEGELŐZŐEN; FOLYÓSÍTÁS ÉS PÉNZÜGYI ELSZÁMOLÁS  |
| **2017. január 31.**  | **A települési és megyei önkormányzatok átutalják a tanulmányi félévre eső (5 havi) önkormányzati támogatási összegeket a Támogatáskezelő számlaszámára az alábbi ösztöndíjasok vonatkozásában:*** **2017. "A" típusú;**
* **2016. "B" típusú.**
* **2015. "B" típusú;**
* **2014. "B" típusú;**
 |
| *2017. március 17.*  | A Támogatáskezelő az EPER-Bursa rendszer intézményi felületén keresztül tájékoztatja a felsőoktatási intézményeket az adott félévben Bursa Hungarica ösztöndíjban részesülő hallgatókról. |
| *2017. március 31.* | A felsőoktatási intézmények ellenőrzik a hallgatók jogosultságát, és az EPER-Bursa rendszer intézményi felületén keresztül tájékoztatják a Támogatáskezelőt, hogy mely hallgatók részére utalható át az 5 havi önkormányzati támogatás. |
| *2017. március 31.* | A Támogatáskezelő a beérkezett támogatási összegeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha az önkormányzat minden támogatott után a pontos támogatási összeget átutalta a Támogatáskezelő számlaszámára. |
| *2017. április 10.* | A felsőoktatási intézmények az esedékes ösztöndíjrészeket átutalják az arra jogosult hallgatók részére. |
| *2017. május 10.* | Az esedékes ösztöndíjrészek kifizetése az arra jogosult hallgatók részére. |
| *2017. június 10.*  | Az esedékes ösztöndíjrészek kifizetése az arra jogosult hallgatók részére. |
| *2017. július 31.*  | A Támogatáskezelő visszautalja a ki nem fizethető önkormányzati ösztöndíjrészeket (amennyiben a felsőoktatási intézménytől már visszaérkeztek) az érintett települési és megyei önkormányzatoknak.  |
| **2017. augusztus 31.**  | A települési és megyei önkormányzatok átutalják a tanulmányi félévre eső (5 havi) önkormányzati támogatási összegeket a Támogatáskezelő számlaszámára az alábbi ösztöndíjasok vonatkozásában:* **2017. "A" típusú;**
* **2017. "B" típusú.**
* **2016. "B" típusú;**
* **2015. "B" típusú;**
 |
| *2017. szeptember 18.* | A Támogatáskezelő az EPER-Bursa rendszer intézményi felületén keresztül tájékoztatja a felsőoktatási intézményeket az adott félévben Bursa Hungarica ösztöndíjban részesülő hallgatókról. |
| *2017. október 4.* | A felsőoktatási intézmények ellenőrzik a hallgatók jogosultságát, és az EPER-Bursa rendszer intézményi felületén keresztül tájékoztatják a Támogatáskezelőt, hogy mely hallgatók részére utalható át az 5 havi önkormányzati támogatás. |
| *2017. október 6.* | A Támogatáskezelő a beérkezett támogatási összegeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha az önkormányzat minden támogatott után a pontos támogatási összeget átutalta a Támogatáskezelő számlaszámára. |
| *2017. október 10.* | A felsőoktatási intézmények az esedékes ösztöndíjrészeket átutalják az arra jogosult hallgatók részére. |
| *2017. november 10.*  | Az esedékes ösztöndíjrészek kifizetése az arra jogosult hallgatók részére. |
| *2017. december 10.*  | Az esedékes ösztöndíjrészek kifizetése az arra jogosult hallgatók részére. |
| *2018. január 10.* | Az esedékes ösztöndíjrészek kifizetése a támogatott hallgatók számára a felsőoktatási intézményekben, amennyiben ezek 2017 decemberében nem kerültek kifizetésre. |
| *2018. március 31.* | A Támogatáskezelő visszautalja a ki nem fizethető önkormányzati ösztöndíjrészeket (amennyiben a felsőoktatási intézménytől már visszaérkeztek) az érintett települési és megyei önkormányzatoknak.  |